**Polročná správa a vyhodnotenie plánu kontrolnej činnosti hlavnej kontrolórky za obdobie od januára do júna 2021**

Zákon č. 369/1990 Zb. o obecnom zriadení v znení neskorších predpisov v ustanovení § 18f ods. 1 písm. e) ukladá hlavnému kontrolórovi povinnosť predložiť obecnému zastupiteľstvu najmenej raz ročne správu o kontrolnej činnosti, a to do 60 dní po uplynutí kalendárneho roka. Vychádzajúc z tejto zákonnej povinnosti predkladám Obecnému zastupiteľstvu v Sihelnom „Polročnú správu a vyhodnotenie plánu kontrolnej činnosti kontrolórky za obdobie od januára do júna 2021 o výsledkoch kontrolnej činnosti“.

Uvedeným zákonom je stanovený rozsah kontrolnej činnosti hlavného kontrolóra, čo bolo premietnuté do plánov kontrolnej činnosti na I. polrok 2021, ktoré boli odsúhlasené na základe „Plánu kontrolnej činnosti kontrolóra“ na obdobie od 1. 1. 2021 do 30. 6. 2021 schválený uznesením č. E/6 zo dňa 18. 12. 2020.

Hlavný kontrolór obce pri výkone kontrolnej činnosti finančnej a majetkovej povahy postupoval podľa pravidiel, ktoré ustanovuje zákon č. 357/2015 Z. z. o finančnej kontrole a audite a o zmene a doplnení niektorých zákonov. Kontrola bola vykonávaná počas pracovného času na Obecnom úrade, v príspevkovej organizácii, materskej škôlke a školskej jedálni.  **Rozsah kontrolnej činnosti bol zameraný na nasledovné oblasti:**

**Správa z kontroly pokladničnej hotovosti k 31. 12. 2020**

**Termín kontroly:** od 9. 2. 2021 do 15. 2. 2021

**Kontrola bola zrealizovaná za obdobie**: od 1. 1. 2020 do 31. 12. 2020

**Kontrolovaný objekt:** Obecný úrad

**Cieľom kontroly:** bolo zistiť, či postup kontrolovaného subjektu pri vedení a nakladaní s pokladničnou hotovosťou, príjmov a výdavkov pokladne vo vybratom období bol v súlade so všeobecne záväznými právnymi predpismi a internými predpismi.

**Kontrola bola zameraná:**

- kontrola príjmových a výdavkových dokladov (ďalej len „PPD, VPD“)

- dodržiavanie limitu pokladničnej hotovosti **Kontrolou bolo zistené:** pokladničnú hotovosť vyberajú v pokladni školskej jedálne, výberu dane, overovanie listín, matrika, rozhlas, stavebný úrad, výberu dane a poplatkov, príspevková organizácia **Príjem hotovosti do pokladne pozostával z týchto platieb** - príspevková org. vyberá poplatky: nájomné za nebytové priestory PZ, KD, svadobka, obrusy, byty a služby s tým spojené, poplatky za vodu, stroje, poplatky za prenájom náradia, kataster, prejazd Veselovskou cestou, odkúpenie pozemkov od obce

- výber správnych poplatkov: osvedčenie podpisu a osvedčenie podpisu na listine, stavebné povolenie, dodatočné povolenie stavby, návrh na vydanie kolaudačného rozhodnutia, stavebný úrad, verejné priestranstvo, rozhlas

- výber daní a poplatkov: daň z nehnuteľnosti, poplatok za psa, odpady, trvalý pobyt, súpisné čísla, poplatok za údržbu cintorína, cintorínsky poplatok, smetná nádoba, poplatok za ubytovanie

- školská jedáleň: nákup spotrebného materiálu - zodpovedný za dotáciu pokladne a odvody pokladne na účet je starosta obce

Možno konštatovať, že príjem do pokladne bol v roku 2020 obmedzený z dôvodu pandémie COVID 19. Neboli využité priestory na prenájom PZ, KD, svadobka. Výber správnych poplatkov je tiež poznačený pandémiou.

**Výdavok v hotovosti z pokladne pozostával z týchto platieb** - vyplatenie transferov neziskovým organizáciám bolo len čiastočné, lebo celý rok bol COVID 19 a nekonali sa akcie, na ktoré mali byť použité fin. prostriedky, reprezentačné, stravné na akcie stretnutie starostov, vládnych predstaviteľov, voľby do NR, nákupy materiálu, dvere, tankovanie, čistiace potreby do KD, OcÚ, ŠJ, parkovacia karta, školenia, cestovné výdavky na školenie, súčiastky do strojov a aut, mazivá, kvapaliny, poštovné, výpis z registra trestov, reklamné predmety s logom, kúpne zmluvy pozemkov, dezinfekcia, látky na šitie rúšok, ochranné pomôcky, kancelárske potreby, letné gumy, parkovacie poplatky, výmena filtrov JCB, osvedčenia o STK, rôzne spotrebný materiál do MŠ a ŠJ, chemikálie, smútočné vence, plávajúca podlaha do bytu, vstupné prehliadky a iné...

Zostatok z vedenia pokladne príspevkovej org. z hlavnej činnosti v pokladni neboli, finančné prostriedky a zostatok z pokladne vedľajšej činnosti boli odvedené v sume 1 594,27 €na účet príspevkovej org. V rozpočtovej organizácii bola pokladňa vynulovaná a odvedené peniaze z pokladne výberu daní a poplatkov, administratívnych poplatkov na účet obce. V decembrovej pokladni boli vyplatená dotácia jednote dôchodcom. Pokladničné doklady sú očíslované chronologicky za sebou podľa poradia. Číselné označenia týchto dokladov na seba nadväzujú, je tiež rozlíšené či ide o príjem alebo výdaj, ku každému dokladu zodpovedná pracovníčka pripája svoj podpis. Podľa vnútroorganizačnej smernice č. 8/2015 o zásobách a pokladnici v účtovnej jednotke neboli prekročené limity pokladničnej hotovosti v rozpočtovej org., ktorý je stanovený vo výške 1 500 €, ale nákup materiálu cez pokladňu, ktorý je stanovený v sume 500 € bol prekročený. Vedenie pokladnice upravuje zákon č. 431/2002 Z. z. o účtovníctve v znení neskorších predpisov. Zberný účtovný doklad sa môže vystavovať za každý deň alebo za dlhšie obdobie, najviac však za jeden kalendárny mesiac. Ku kontrole boli predložené pokladničné doklady za obdobie 1/2020 – 12/2020. Dátum vyhotovenia správy: v Sihelnom dňa 9. 2. 2021. Kontrola bola ukončená správou a predložená obecnému zastupiteľstvu dňa 5. 3. 2021.

**Prehľad pokladničnej hotovosti v rozpočtovej org. v roku 2020**

|  |  |  |  |
| --- | --- | --- | --- |
| **Mesiac** | **Príjem** | **Výdaj** | **Zostatok** |
| Január | 4 573,07 | 4 541,41 | 31,66 |
| Február | 3 427,50 | 3 457,78 | 1,38 |
| Marec | 3 757,90 | 3 757,86 | 1,42 |
| Apríl | 3 036,71 | 2 513,17 | 571,87 |
| Máj | 4 839,95 | 5 327,78 | 495,77 |
| Jún | 2 663,57 | 3 179,08 | 56,36 |
| Júl | 4 115,03 | 3 770,91 | 400,48 |
| August | 5 484,98 | 5 530,25 | 355,21 |
| September | 4 324,93 | 3 978,18 | 701,96 |
| Október | 4 391,39 | 4 984,72 | 108,63 |
| November | 4 439,50 | 4 545,25 | 2,88 |
| December | 4 791,32 | 4 794,20 | 0,00 |
| **Spolu** | **49 845,85** | **49 845,85** | **0,00** |

**Správa z kontroly stavu záväzkov a pohľadávok obce k 31. 12. 2020**

**Termín kontroly:** apríl 2021

**Kontrolovaný objekt:** Obecný úrad Sihelné

**Kontrola bola zrealizovaná za obdobie:** od 1. 1. 2020 do 31. 12. 2020

**Cieľom kontroly:** predmetom vykonanej administratívnej kontroly bolo preverenie stavu pohľadávok a záväzkov obce ku dňu 31. 12. 2020.

Predložené doklady, písomnosti, informácie a iné podklady ku kontrole

- Inventarizácia pohľadávok a záväzkov k 31. 12. 2020

- Súvaha k 31. 12. 2020

- Výkaz ziskov a strát k 31. 12. 2020,

- Finančný výkaz FIN 1-12 k 31. 12. 2020

**Kontrolou bolo zistené:**

Obec Sihelné účtuje pohľadávky podľa zákona o účtovníctve č. 431/2002 Z. Z. v znení neskorších predpisov a v zmysle opatrenia Ministerstva financií Slovenskej republiky č. MF/16786/2007-31 znení neskorších opatrení. Pohľadávku možno vymedziť ako právo vznikajúce jednému účastníkovi – veriteľovi, požadovať plnenie od druhého účastníka – dlžníka, vzniknuté z určitého záväzkového vzťahu. Z ekonomického hľadiska sú pohľadávky určitou formou poskytnutia obchodného úveru obchodnému partnerovi ako prejav vzájomných vzťahov medzi obchodnými partnermi. Evidencia a účtovanie pohľadávok je vykonávaná priebežne na ekonomickom oddelení Obecného úradu v Sihelnom.

**Rozpočtová org. k 31. 12. 2020 eviduje v účtovných výkazoch pohľadávky**

|  |  |  |  |
| --- | --- | --- | --- |
| **Pohľadávky** | **Rok 2018** | **Rok 2019** | **Rok 2020** |
| ostatné pohľadávky (elektrika platba v januári) | 3 076,49 € | 2 557,27 € | 429,26 € |
| nedaňové príjmy, komunálny odpad | 1 757,57 € | 1 408,50 € | 1 771,27 € |
| daňové príjmy DzN | 2 048,27 € | 1 471,29 € | 3 068,35 € |
| spoločný stavebný úrad | 3 689,76 € | 4 880,70 € | 6 032,41 € |
| Spolu | 10 572,09 € | 10 317,76 € | **11 301,29 €** |

Uvádzam vývoj nedoplatkov za sledované obdobie. Pohľadávky za komunálny odpad a daňové pohľadávky podliehajú režimu podľa zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov a pri ich vymáhaní a riadi osobitnou právnou úpravou - zákonom SNR č. 563/2009 Z.z. o správe daní a poplatkov (daňový poriadok) v znení neskorších predpisov. Z uvedeného vyplýva, že daňové nedoplatky majú stúpajúcu tendenciu, je potrebné opätovné vymáhanie.

**Daň z nehnuteľnosti**

Obec k 31. 12. 2019 eviduje celkové pohľadávky k vymáhaniu z nezaplatenej dani z nehnuteľnosti v sume 1 471,29 €, sú tu zahrnuté minulé roky v sume 887,17 €, nedoplatok za rok 2019 v sume 542,12 € a nedoplatok za psa v sume 42 €.

**Nedaňové príjmy, komunálny odpad**

Obec k 31. 12. 2019 eviduje celkové pohľadávky z nedaňových príjmov, komunálny odpad v sume 1 979,87 €. Táto suma sa tvorí z 1 408,50 € a opravných položiek z minulých rokov v sume 571,37 €. Nedoplatok za rok 2019 je v sume 602,22 €.

**Rozpočtová org. k 31. 12. 2019 eviduje v účtovných výkazoch výšku záväzkov**

|  |  |  |  |
| --- | --- | --- | --- |
| **Záväzky** | **Rok 2018** | **Rok 2019** | **Rok 2020** |
| rezervy | 780,00 € | 900,00 € | 1 000,00 € |
| záväzky zo soc. fond | 1 001,24 € | 2 597,32 € | 2 393,28 € |
| ostatné zúčtovanie rozpočtu obce, dotácia PZ | - | 30 000,00 € | 37 007,12 € |
| dodávateľom, nevyplatené fa | 25 784,05 € | 75 284,41 € | 4 872,09 € |
| ostatné dlhodobé záväzky, zábezpeky, ŠFRB | 63 813,92 € | 140 406,86 € | 132 658,17 € |
| iné záväzky, DDS, stravné | 14 580,49 € | 12 854,95 € | 15 539,59 € |
| zamestnanci (zúčtovanie mzdy v januári) | 18 066,43 € | 22 872,34 € | 21 502,11 € |
| zúčtovanie s orgánmi soc. poistenia | 11 384,18 € | 14 404,38 € | 14 231,70 € |
| priame dane, voči daňovému úradu | 2 721,19 € | 2 722,72 € | 2 963,54 € |
| ostatné záväzky, |  | 4 591,64 € | 4 591,59 € |
| bankové úvery a výpomoci | 130 440,49 € | 122 473,93 € | 161 001,37 € |
| Spolu | **268 571,99 €** | **429 108,55 €** | **397 760,56 €** |

Definícia záväzku vyplýva z ustanovenia § 488 Občianskeho zákonníka, podľa ktorého záväzkovým vzťahom je právny vzťah, z ktorého veriteľovi vzniká právo na plnenie (pohľadávka) od dlžníka a dlžníkovi vzniká povinnosť splniť záväzok.

Záväzok z pohľadu právneho znamená niečo splniť, niečo dať, niečoho sa zriecť alebo niečo strpieť. Základná právna úprava vzniku a zániku záväzkov, ako aj nakladania so záväzkami je v Občianskom a Obchodnom zákonníku. Subjekt verejnej správy je v súlade s § 19 ods. 6 zákona č. 523/2004 Z.z. v znení neskorších predpisov je povinný pri používaní verejných prostriedkov zachovávať hospodárnosť, efektívnosť a účinnosť ich použitia. Za rok 2020 obec Sihelné eviduje vo svojich výkazoch nevyplatené faktúry v sume 4 872,09 €, je to pokles oproti roku 2019. Dátum vystavenia faktúr je od 30. 11. 2020 do 31. 12. 2020. V čase kontroly, boli tieto faktúry už uhradené, dátum splatnosti bol od 14. 12. 2020 do 26. 1. 2021. Ide o nasledovné faktúry:

Rozpočtová org.

444/ Slovak Telekom 97,78 €

445/ OPŽP SK, s.r.o. 180,00 €

446/ Technické služby 1 455,07 €

447/ EKORAY 12,60 €

448/ELSPOL-SK, s.r.o. 382,37 €

449/RABČAN-obecné služby 1 484,60 €

450/ EKORAY 48,60 €

451/ O2 Slovakia, s.r.o. 81,52 €

452/ Slovenská pošta, a.s. 180,55 €

453/Sivka 569,25 €

Školská jedáleň

8120 Chovancová Mária 71,90 €

8121 Jednota SD 307,85 €

Spolu: 4 872,09 €

V tomto kontexte, záväzky po lehote splatnosti predstavujú riziko vzniku dodatočných nákladov z titulu úrokov z omeškania , ktoré by predstavovali zníženie ekonomických úžitkov, čo by predstavovalo nehospodárne nakladanie s verejnými finančnými prostriedkami resp. majetkom. Verejné prostriedky sa môžu totiž používať len na krytie nevyhnutných potrieb a opatrení vyplývajúcich z osobitných predpisov. Okrem tejto skutočnosti subjekt verejnej správy je povinný hospodáriť podľa svojho rozpočtu a v zmysle § 19 ods. 5 zákona č. 523/2004 Z.z. nie je oprávnený zaväzovať sa na také úhrady, ktoré nemá zabezpečené v rozpočte.

**Rozpis bankových úverov v obci:**

Obec v zmysle ustanovenia § 17 ods. 6 zákona č.583/2004 Z.z. o rozpočtových pravidlách územnej samosprávy a o zmene a doplnení niektorých zákonov v z.n.p., môže na plnenie svojich úloh prijať návratné zdroje financovania, len ak:

1. celková suma dlhu obce neprekročí **60%** skutočných bežných príjmov predchádzajúceho rozpočtového roka a
2. suma ročných splátok návratných zdrojov financovania vrátane úhrady výnosov neprekročí **25%** skutočných bežných príjmov predchádzajúceho rozpočtového roka.

|  |  |  |
| --- | --- | --- |
| **Zostatok istiny k 31.12.2019** | **Skutočné bežné príjmy k 31.12.2019** | **§ 17 ods.6 písm. a)** |
| 222 473,93 | 1 100 534,24 | **20,21%** |

Zákonná podmienka podľa § 17 ods.6 písm. a) zákona č.583/2004 Z.z. bola splnená.

|  |  |  |
| --- | --- | --- |
| **Suma ročných splátok vrátane úhrady výnosov za rok 2019** | **Skutočné bežné príjmy k 31.12.2019** | **§ 17 ods.6 písm. b)** |
| 14 785,02 | 1 100 534,24 | **1,34 %** |

Zákonná podmienka podľa § 17 ods.6 písm. b) zákona č.583/2004 Z.z. bola splnená.

**Prehľad úverov k 31. 12. 2019**

|  |  |  |  |  |  |  |
| --- | --- | --- | --- | --- | --- | --- |
| Veriteľ | Účel | Výška poskytnutého úveru | Ročná splátka istiny  za rok 2019 | Ročná splátka úrokov  za rok 2019 | Zostatok úveru (istiny) k 31.12.2019 | Rok  splatnosti |
| Prima banka | BU | 232 357,43 | 7 966,56 | 3 914,22 | 122 473,93 | 2036 |
| ŠFRB (1%) |  | 65 923,12 | 2 084,69 | 459,79 | 44 352,39 | 2038 |
| ŠFRB (0%) |  | 38 335,00 | 2 555,64 | 0,00 | 12 352,66 | 2024 |
| ŠFRB (0,5%) |  | 88 290,00 | 2 178,13 | 264,21 | 85 847,66 | 2039 |
| Kontokorentný úver, municip. |  | 100 000,00 |  | 119,72 | 100 000,00 | 2020 |

**Úver č. 210416** bol použitý na rekonštrukciu a asfaltovanie miestnych komunikácií, mesačná splátka je v sume 663,88 €. Nesplatený stav istiny úveru k 31. 12. 2019 je v sume 122 473,93 €, splatnosť do roku 2036. **ŠFRB 1%** bol použitý na zateplenie bytovky 215, mesačne sa spláca v sume 212,04 €.

Nesplatený stav istiny úveru k 31. 12. 2019 je v sume 44 352,69 €, splatnosť do roku 2038. **ŠFRB 0%** bol použitý na nadstavbu štyroch bytov v bytovke 215, mesačne sa spláca v sume 212,97 €. Nesplatený stav istiny úveru k 31. 12. 2019 je v sume 12 352,66 €, splatnosť do roku 2024.

**ŠFRB 0,5%** bol použitý na zateplenie bytového domu 485, mesačne sa spláca v sume 386,65 €. Nesplatený stav istiny úveru k 31. 12. 2019 je v sume 85 847,66 €, splatnosť do roku 2039.

**Kontokorentný, municipálny úver - univerzál**

Zmluva o kontokorentnom úvere, municipálny úver - univerzál bola vystavená dňa 4. 9. 2019 v sume 100 000,-- EUR na dofinancovanie projektov, nadstavba MŠ a uteplenie bytovej jednotky 485. Splatnosť je do roku 2020.

Splácanie úverov poskytnutých zo ŠFRB je v náväznosti na ročnú úhradu nájomného za byty realizované z úverových zdrojov tohto fondu. Podľa § 17 ods. 6, 7, 8 zákona č. 583/2004 Z. z. o rozpočtových pravidlách územnej samosprávy do celkovej sumy dlhu obce podľa odseku 7 sa nezapočítavajú záväzky z úverov poskytnutých z bývalých štátnych fondov a z úveru poskytnutého zo Štátneho fondu rozvoja bývania na výstavbu obecných nájomných bytov vo výške splátok úveru, ktorých úhrada je zahrnutá v cene ročného nájomného za obecné nájomné byty. Dátum vyhotovenia správy: v Sihelnom dňa 11. 5. 2020. Kontrola bola ukončená správou a predložená obecnému zastupiteľstvu dňa 5. 3. 2021.

**Správa z kontroly pridelenia a zúčtovania dotácií prideleným organizáciám, združeniam a jednotlivcom z rozpočtu obce za rok 2020**

**Kontrolovaný objekt:** Obecný úrad Sihelné

**Kontrola bola zrealizovaná za obdobie:** od 1. 1. 2020 do 31. 12. 2020

**Cieľom kontroly:** kontrola zákonnosti, účinnosti, hospodárnosti a efektívnosti poskytnutých účelových dotácii právnickým a fyzickým osobám z rozpočtu obce v roku 2020. Kontrola poskytovania a vyúčtovania dotácii na verejnoprospešné účely pre jednotlivé organizácie s dôrazom na ustanovenia príslušného VZN

**Kontrolou bolo zistené:**

Podmienky poskytovania dotácii – upravuje § 7 zákona č. 583/2004 Z. z. o rozpočtových pravidlách územnej samosprávy v z. n. p.. Obec v súlade so zákonom č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v z. n. p. (ďalej len „zákon o rozpočtových pravidlách územnej samosprávy“) môže poskytovať zo svojho rozpočtu dotácie, ktoré sú určené:

- právnickým osobám, ktorých zakladateľom je obec,

- inej obci alebo VÚC,

- právnickej osobe a fyzickej osobe – podnikateľovi, ktoré majú sídlo alebo trvalý pobyt na území obce alebo ktoré pôsobia, vykonávajú činnosť na území obce alebo poskytujú služby obyvateľom obce.

Vo všeobecnosti platí, že ustanovenie § 7 ods. 4 Zákona o RPÚS umožňuje obci poskytovať dotácie za podmienok ustanovených všeobecne záväzným nariadením obce (ďalej len „VZN“) len na podporu všeobecne prospešných služieb, všeobecne prospešných alebo verejnoprospešných účelov, na podporu podnikania a zamestnanosti právnickej osobe a fyzickej osobe – podnikateľovi, ktorí majú sídlo alebo trvalý pobyt na území obce, ktoré pôsobia, vykonávajú činnosť na území obce, alebo poskytujú služby obyvateľom obce. V zmysle citovaného zákona je obec povinná finančné prostriedky rozpočtovať na príslušný rozpočtový rok podľa účelu použitia. Dotácie podliehajú ročnému zúčtovaniu, ktoré je prijímateľ finančných prostriedkov povinný predložiť poskytovateľovi dotácie v zmluvne dojednanom termíne, v ktorom boli finančné zdroje poskytnuté a účelovo použité.

Obecné zastupiteľstvo dňa 16. 12. 2016 uznesením č. E/5. schválilo VZN č. 2/2016 o podmienkach poskytnutia dotácií z prostriedkov obce Sihelné. Účelom tohto nariadenia je stanoviť podmienky, vymedziť okruh subjektov a upraviť postup pri poskytovaní dotácií z prostriedkov Obce Sihelné. Obec poskytuje dotácie na všeobecne prospešné služby a na verejnoprospešné účely na základe tohto všeobecne záväzného nariadenia. Podľa tohto nariadenia o poskytovaní dotácií z rozpočtu obce i dohody o poskytnutí dotácie sú organizácie a združenia povinné použiť dotáciu na požadovaný účel a zúčtovať ju obecnému úradu najneskôr do 31. 1. ďalšieho roka.

*Odporúčanie :*

Vo VZN sú ustanovené základné a zásadné podmienky, ktoré musia splniť všetci žiadatelia o poskytnutie dotácie, a to bez ohľadu na vecné vymedzenie, účel poskytnutia dotácie a jej výšku. Žiadosti o pridelenie dotácii by mali byť vypísané podľa prílohy VZN č. 2/2016 musí byť písomná, zverejnená na web stránke, mala by obsahovať najmä:

- presnú identifikáciu žiadateľa; u fyzických osôb – meno, priezvisko a adresu trvalého bydliska, číslo občianskeho preukazu, resp. rodné číslo, u právnických osôb – názov, označenie a sídlo organizácie v súlade s označením v príslušnom registri (napr.

- pri žiadosti o dotáciu na konkrétnu akciu − stručná charakteristika akcie a podrobný rozpočet finančných prostriedkov použitých na akciu (rozpis predpokladaných výdavkov a príjmov) a pod.,

**Príspevok drobnej prevádzke** bol zahrnutý v rozpočte obce na rok 2020 v sume 85 825 €, na celoročné hospodárenie v príspevkovej organizácie. Po prvej úprave rozpočtu bol príspevok znížený o -10 000 € v celkovej sume 75 825 €. Príspevok drobnej prevádzke bol v skutočnosti vyplatený len v sume 63 900 €. Každoročne príspevková organizácia dáva podrobné vyúčtovanie Obecnému zastupiteľstvu.

**Príspevok na školský klub pri CZŠ** bol zahrnutý v rozpočte obce na rok 2020 na základe žiadosti v sume 11 520 €, ktorá bola odsúhlasená na Obecnom zastupiteľstve dňa 21. 10. 2019 a bola vyplácaná každý mesiac v sume 960 € na účet zriaďovateľa CZŠ.

Na základe žiadosti na Obecné zastupiteľstvo zo dňa 15. 11. 2019, bola navýšená táto suma o 1 348,56 € pre pracovníka ako odchodné do dôchodku.

**Príspevok pre CZŠ o vyčlenenie finančných prostriedkov** z podielových daní pre záujmovú činnosť na rozpočtový rok 2020 bol zahrnutý v rozpočte obce na základe žiadosti, ktorá bola odsúhlasená na Obecnom zastupiteľstve 15. 11. 2019. Transfér v sume 1 470 € nebol vyčerpaný z dôvodu pandémie COVID 19.

**Príspevok Spišskej charite na sociálnu službu,** na základe zmluvy o poskytnutí finančného príspevku na prevádzku poskytovanej soc. služby - denný stacionár zo dňa 17. 12. 2019, v ktorej je zahrnutý príspevok v sume 534,72 € na denný stacionár v Námestove, ktorý bol vyplatený 10. 1. 2020. Vyúčtovanie je súčasťou účtovníctva.

**Príspevok požiarnikom** v sume 1 500 €, na základe žiadosti, ktorá bola odsúhlasená dňa 13. 12. 2019 na Obecnom zastupiteľstve. Príspevok bol vyúčtovaný bločkami v sume 204,80 €, nebol vyčerpaný celý príspevok.

**Príspevok schválenej dotácie pre 0FK (obecný futbalový klub)**

**Zostatok na účte k 31. 12. 2019** 421,42 €

Príjem od obce, dotácia 2 000,00 €

Príjem futbalový zväz 1 498,48 €

Výdavky - 3 070,75 €

**Zostatok na účte k 31. 12. 2020** 849,15 € Poskytnutá dotácia 0ŠK- Sihelné je zasielaná na účet OŠK je vyúčtovaná prvotnými dokladmi, ktoré sú k nahliadnutiu na obecnom úrade.

**Príspevok na dopravu futbalistov**

Faktúry na dopravu futbalistov sú zasielané obecnému úradu na úhradu podľa zápasov a v časovom harmonograme. Celková suma uhradených faktúr za rok 2020 je 531,60 €.

**Príspevky neziskovým organizáciám**

**Príspevok pre klub dôchodcov v Sihelnom** v sume 700 €, na základe žiadosti, ktorá bola odsúhlasená na Obecnom zastupiteľstvo dňa 13. 12. 2019. Príspevok bol vyúčtovaný v sume 333,24 €, nebol vyčerpaný.

**Príspevok pre eRko** v sume 700 €, bol na základe žiadosti, ktorá bola odsúhlasená na Obecnom zastupiteľstve dňa 13. 12. 2019.

Príspevok bol na ubytovanie detí, letný tábor v sume 702 €, prečerpanie príspevku o 2 €. Vyúčtovanie je súčasťou účtovníctva.

**Príspevok stolnotenisovému oddielu** v sume 200 €, bola podaná žiadosť na Obecné zastupiteľstvo dňa 13. 12. 2019. Príspevok bol vyúčtovaný v sume 80,70 €, nebol prečerpaný.

**Príspevok pre akciu prechod Sihelnianskym chotárom, bežky** v sume 250 €, bola podaná žiadosť na Obecné zastupiteľstvo dňa 13. 12. 2019. Príspevok bol vyúčtovaný bločkami v sume 171,06 €, nebol prečerpaný.

Konštatujem, že pri čerpaní dotácií schválených obecným zastupiteľstvom výška pridelených dotácii bola dodržaná, niektoré organizácie nevyužili poskytnuté dotácie, prípadne ich nevyčerpali v stanovenej sume z dôvodu pandémie COVID 19. Dotácie, ktoré boli čerpané sú vyúčtované prvotnými dokladmi, faktúrami a sú súčasťou účtovníctva na obecnom úrade.

Dátum vyhotovenia správy: v Sihelnom dňa 2. marca 2021. Kontrola bola ukončená správou a predložená obecnému zastupiteľstvu dňa 5. 3. 2021.

**Správa z kontroly príjmov z prenajatých budov, bytov, nebytových priestorov**

**Kontrolovaný objekt:** Obecný úrad Sihelné

**Kontrola bola zrealizovaná za obdobie:** od 1. 1. 2020 do 31. 12. 2020

**Cieľom kontroly:** kontrola úhrad nájomného a služieb nájomníkmi v dlhodobo prenajatých budov, bytov, priestoroch vo vlastníctve obce za rok 2020.

**Kontrolou bolo zistené:**

V zmysle § 8 zákona č. 369/1990 Zb. má majetok obce prioritne slúžiť na plnenie týchto úloh:

1) Majetkom obce sú veci vo vlastníctve obce a majetkové práva obce.

2) Majetok obce slúži na plnenie úloh obce.

3) Majetok obce sa má zveľaďovať a zhodnocovať a vo svojej celkovej hodnote zásadne nezmenšený zachovať. Darovanie nehnuteľného majetku obce je neprípustné, ak osobitný predpis neustanovuje inak.

4) Majetok obce možno použiť najmä na verejné účely, na podnikateľskú činnosť a na výkon samosprávy obce.

5) Majetok obce, ktorý slúži na verejné účely (najmä pre miestne komunikácie a iné verejné priestranstvá), je verejne prístupný a možno ho obvyklým spôsobom používať, ak jeho používanie obec neobmedzila.

6) Majetok obce a nakladanie s ním upravuje osobitný zákon.9)

Majetok obce sa má použiť na verejné účely, podnikateľské účely a dočasne nevyužívaný majetok môže obec i prenajať. Nakladať s majetkom obce týmto posledným spôsobom môže obec len v súlade so zákonom č. 138/1991 Zb. o majetku obcí. V súlade s týmto zákonom má obec Sihelné zmluvne prenajaté viaceré obcou dočasne nevyužívané priestory, a to za cenu schválenú obecným zastupiteľstvom dňa 29. 1. 2016, podľa určených poplatkov za služby poskytované v obci.

Podľa § 2 ods. 2 zákona č. 211/2000 Z. z. o slobodnom prístupe k informáciám (ďalej len „zákon o slobodnom prístupe k informáciám“) je povinnou osobou, ktorá musí sprístupňovať a poskytovať informácie, a to zo zákona alebo na požiadanie.

V zmysle § 5a je obec povinná zverejňovať písomné zmluvy, ktoré uzavrela a ktoré obsahujú informácie o nakladaní s finančnými prostriedkami a majetkom obce. Takéto zmluvy je povinná zverejňovať na svojom webovom sídle, a to bezodkladne po uzavretí zmluvy. Zmluva je účinná dňom nasledujúcim po dni jej zverejnenia. Účastníci si môžu dohodnúť, že zmluva nadobúda účinnosť neskôr po jej zverejnení. V nájomných zmluvách sú určené termíny úhrad či splátok za prenájmy, ktoré sú podrobne stanovené. Vedú sa v samostatnej evidencii. Nájomné zmluvy sú zverejnené na internetovej stránke obce.

Prehľad prenájmov bytov, nebytových priestorov:

1. Bytovka č. 215, bytových jednotiek 10, všetky v prenájme
2. Bytovka č. 485, bytových jednotiek 14, jeden byt neprenajatý
3. PZ- dva nebytové priestory: prenajaté Mazurák s. r. o, Urbarialisti, priestor na oslavy
4. KD – veľká sála, malá sála, priestor pohostinstva neprenajatý
5. MŠ – priestor prenajatý základnej umeleckej škole v NO

**Ročný príjem z prenajatých budov, bytov, nebytových priestorov za rok 2020**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Mesiac** | **Byty 215** | **Byty 485** | **KD** | **Bar** | **Urbár** | **PZ** | **M s. r. o** | **MŠ-UZŠ** |
| Január | 901,11 | 2 069,64 | 318,70 | 126,51 | 20,00 | 105,00 | 33,00 | 35,00 |
| Február | 814,76 | 1 203,11 | 165,98 | 126,51 | 20,00 |  | 33,00 | 35,00 |
| Marec | 1 372,30 | 763,51 | 426,88 | 126,51 | 20,00 |  | 33,00 | 35,00 |
| Apríl | 916,76 | 1 689,27 | - |  | 20,00 |  | 33,00 | 35,00 |
| Máj | 775,06 | 1 744,74 | - |  | 20,00 |  | 33,00 | 35,00 |
| Jún | 1 489,65 | 1 326,73 | 200,00 |  | 20,00 |  | 33,00 | 35,00 |
| Júl | 1 267,23 | 1 767,26 | 341,42 |  | 20,00 |  | 33,00 | 35,00 |
| August | 1 025,19 | 1 592,09 | 941,80 |  | 20,00 |  | 33,00 | 35,00 |
| September | 1 160,92 | 1 098,53 | 1 157,43 |  | 20,00 |  | 33,00 | 35,00 |
| Október | 1 058,45 | 1 329,95 | 100,00 |  | 20,00 |  | 33,00 | 35,00 |
| November | 1 830,08 | 1 511,24 | 100,00 |  | 20,00 |  | 33,00 |  |
| December | 2 239,77 | 2 963,36 | 200,00 |  | 20,00 |  | 33,00 |  |
| **Spolu** | **14 851,28** | **19 059,43** | **3 952,21** | **506,04** | **240,00** | **105,00** | **396,00** | **350,00** |

Dátum vyhotovenia správy: v Sihelnom dňa 25. 5. 2021. Kontrola bola ukončená správou a predložená obecnému zastupiteľstvu dňa 28. 5. 2021.

**Spracovanie štvrťročného prehľadu financií - 2x** bolo predložené na Obecnom zastupiteľstve dňa 5. 3. 2021 a 28. 5. 2021

**Vypracovanie a predloženie správy o kontrolnej činnosti za II. polrok 2021,** bola predložená Obecnému zastupiteľstvu dňa 5. 3.2021

**Vypracovanie odborného stanoviska k záverečnému účtu obce za rok 2020** bolo predložené Obecnému zastupiteľstvu dňa 28. 5. 2021

**Vypracovanie návrhu plánu kontrolnej činnosti kontrolórky na II. polrok 2021** bolo predložené na Obecnom zastupiteľstve dňa 28. 5. 2021

**Plán ostatnej činnosti**  **Za polrok 2021 neboli vytvorené v obci žiadne VZN predpisy:**

**Kontrola vybavovania sťažností, riešených obcou počas obdobia I. polroka 2021** Podľa Zákona č. 9/2010 Z. z. o sťažnostiach bola doručená v centrálnej evidencii za obdobie od januára do júna 2021 jedna anonymná písomná sťažnosť, ktorá bola adresovaná pre obecné zastupiteľstvo. Obec nie je kompetentná túto sťažnosť riešiť, lebo mala byť určená pre zamestnávateľa akciovú spoločnosť pošty. Sťažnosť bola na vedúcu pošty. Písomná sťažnosť bola podaná zo dňa 17. 2. 2021. Podnety vybavovania sťažnosti neboli na hlavného kontrolóra obce Sihelné. Ak nastali nejaké ďalšie sťažnosti, nejasnosti riešil ich starosta obce hneď pri sťažovateľovi ústnou formou podľa potreby a v časovom harmonograme.

**Kontrola plnenia uznesení Obecného zastupiteľstva** Kontrola plnenia uznesení Obecného zastupiteľstva prijatých od januára do júna je vždy pred každým zastupiteľstvom hneď po zahájení.

V Sihelnom dňa 12. júla 2021

Bc. Anna Luscoňová hlavný kontrolór